open-index/open-wikipedia-markdown huggingface dataset:
Krag-Jørgensen

Ar **Krag-Jørgensen** a oa ur fuzuilh tennata dre zorn norvegian ijinet gant Ole Herman Johannes Krag, ofiser ha rener ar Kongsberg Våpenfabrikk, arsanailh stad Norvegia, asambles gant an ijinour Erik Jørgensen. Un arm-skoaz standart e voe en armeoù Danmark, Stadoù-Unanet Amerika ha Norvegia.

## Istor
### Stumm danat
E 1886 e klaske Danmark ur fuzuilh nevez evit e arme. Krag ha Jørgensen a ginnigas dezhe kentpatrom ur fuzuilh-vorailh nevez, enni ur c'harger da wintañ 10 kartouchenn, e stumm ur glozenn diavaez, tro-dro da gulasenn an arm. Nevez e oa e-keñver ar c'hargerioù korzennek kinniget er fuzuilhoù Krag betek-neuze.

Goude un nebeud esaeoù war an dachenn e voe digresket an niver a gartouchennoù er glozenn da 5 ha dibabet an arm gant an arme danat e 1889. Kambret e oa e 8 × 58 mm R. Stummoù all a voe savet : ur garabinenn verroc'h hag ur fuzuilh-resisted ponneroc'h he c'hanol. Implijet e voent gant an arme danat betek 1940. Anvet eo peurliesañ **Krag-Jørgensen M1889** ; ar stumm ralañ da gavout eo hiziv an deiz.

### Stummoù amerikan ha norvegian
E deroù ar bloavezhioù 1890 e klaske ar Stadoù-Unanet un arm nevez evit kemer plas ar fuzuilhoù un-tenn Springfield M1873 implijet betek-neuze ha diamzeriet e-keñver an armoù nevez produet en Europa. Choazet e voe e 1892 ar Krag-Jørgensen kambret evit kartouchennoù all (.30-40 Krag) ha dezhe ur glozenn un tammig disheñvel. Tro 500.000 anezhe a voe produet e arsanailh Springfield etre 1894 ha 1904. Anvet eo ar stumm-mañ **Krag-Jørgensen M1892**.

Implijet e voe an arm gant arme ar Stadoù-Unanet er brezel a-enep Spagn e 1898 e Kuba hag er Filipinez. Diskouez a reas bezañ ur fuzuilh aes da zornata, fiziapl ha solut, met gwan e oa galloud-herzel he boledoù e-keñver reoù ar Mauser M1893 implijet gant Spagn, enni kartouchennoù 7 × 57 mm Mauser. Klasket e voe implijout munisionoù kreñvoc'h er Krag-Jørgensen, met distummañ a raent ar glozenn. Divizet e voe dibab un arm nevez e-lec'h klask gwellaat ar Krag-Jørgensen : ar Springfield M1903 a gemeras e blas e 1903.

Ur stumm all, tost d'ar stumm amerikan, a voe dibabet evel arm standart gant arme Norvegia e 1894. Kambret e oa e 8 × 58 mm R. War-dro 133.000 skouerenn anezhe a voe produet. **Krag-Jørgensen M1894** eo anvet peurvuiañ.

## Liamm diavaez
*  Krag-Jørgensen Danois m1889/10 war ar chadenn *Le feu aux poudres*, 09/06/2021

## Daveennoù
Kan bale an ARB

***Kan bale an ARB*** zo ur ganaouenn gant ar c'haner Glenmor (Milig ar Skañv). Meulgan ar Front de libération de la Bretagne (FLB) hag an Armée révolutionnaire bretonne (ARB) eo. Ar ganaouenn-se zo ur galv d'an dispac'h « ouzh ur Vro-C'hall, gwelet gant Glenmor evel ur stad trevadennel ».

## Notennoù
Feur-emglev Compiègne (867)

**Feur-emglev Compiègne** zo ur feur-emglev etre rouantelezhioù Frankia ar C'hornôg ha Breizh hag a voe sinet d'ar  e Compiègne.

## Tenor
E Compiègne, ar roue Karl Voal a zegemeras Paskwezhen, kont Gwened, mab-kaer ha kannad Salaun Breizh.

Dilezel gourc'hemenn truaj digant ar Vretoned a eure Karl Voal. Dre feur-emglev e c'houlezas ar Franked ledenez Cotentin, Jerzenez ha Gwernenez da Vreizh ; an Avranchin ha Menez Mikael ar Mor a voe lezet gant ar Vretoned ivez, ha pa ne oa ket skrivet er feur-emglev. A-gevret gant an tiriadoù-se e oa an domanioù hag an tellerezhioù roueel, koulz hag an abatioù hag o fourpezioù.

Er-maez eus ar feur-emglev e chomas an eskoptioù avat : re Avranches ha Coutances a chomas e dalc'h arc'heskoti Rouan e-lec'h bout staget ouzh eskopti Dol

## Diskar
A-c'houde aloubidigezh Breizh gant ar Vikinged er bloaz 919 ec'h eas rouantelezh Breizh war ziskar, hag an douaroù bet gounezet e 867 a yeas e 933 da Zugelezh Normandi, en em astenne war diriad arc'heskopti Rouan.

## Notennoù
Lann Bagaron

**Lann Bagaron** zo ur mirlec'h bevliesseurted e kumun Plegastell e Bro-Roazhon, e Breizh,  e-kichen Derv-Breslon, tost d'ar c'hastell ha da govelioù ar Plessis-Bardoult. Un takad naturel eo, a dalvoudegezh ekologel evit al loened hag ar plant.

## Istor
Daou hent roman a dreuze Lann Bagaron : Naoned-Roazhon hag Añje-Karaez.  

Er 578 e voe taget ar roue breizhat Gwereg II gant un arme 20 000 a Frañsizien war lezioù Bagaron.  Mont a reas ar maout gant Gwereg II.

## Loened
Daou spesad laboused reolennet o statud a gaver eno : an eostig kuzh ha an devedig-spern.

## Daveoù ha notennoù
Korbinerezhioù

**Korbinerezhioù**, pe **Ar Vraneg**, zo un draoñienn goadek e rannvro Breizh, e departamant Il-ha-Gwilen, e kumunioù Gwipri-Mezeg, Sant-Weganton ha Landegon.

Un takad naturel eo, a dalvoudegezh ekologel evit al loened hag ar plant.

Korbinerezhioù a c’hoarvez eus koadegi, kastelloù, div vilin-avel, ur voudenn feodel, ur peniti, ur pont hent-houarn , ur riboul hent-houarn, ur pont war ar Gwilen hag ur skluz.

## Loened
Daou spesad laboused reolennet o statud a gaver eno : piged ha sourouc'haned

## Douaroniezh
* *Pont Korbinerioù* (104 m pour 22 m de haut) sur la Vilaine au PK 417,475 
* *Riboul Korbinerioù* (636 m) au PK 417,574 
* *Motte Féodale de Baron* 
* *[[Kastell]] Boeuvres* 
* *Kastell Korbinerioù* 
* *[[Milin-avel|Milin]] ar Brug*  (Moulin des Bruyères) 
* *[[Milin ar bez]]*  (Moulin de la Tombe) 
* *Ermitage de Boeuvres* 
* *Skluz Mâlon* 
* *[[Pont]] Sant-Mark* 

## Roll luc'hskeudennoù

File:Pont ferroviaire sur la Vilaine aux Corbinières.jpg 
File:Tête amont, écluse de Malon, Guipry-Messac, France.jpg


## Daveoù ha notennoù
Hent-houarn Lannuon Plistin

Ul linenn hent-houarn strizh (1 metr he zreuz) a oa etre Lannuon ha Plistin, e Bro-Dreger hag e departamant Aodoù-an-Hanternoz, e Breizh.

## Mammenn
.
## Notennoù
Flakpanzer Coelian

An **3.7 cm Flakzwilling auf Panther Fahrgestell**, berraet en **Flakpanzer 341**, a oa da vezañ un arm enep kirri-nij emluskek alaman savet gant Rheinmetall e-kerzh an Eil Brezel-bed. Da vezañ dafaret e oa gant daou ganol 3.7 cm Flak 341 en un douribell serr hag a dro. An douribell a oa da vezañ lakaet war diaz ur Panther D. A-benn ar fin ne oa bet savet nemet ur vaketenn eus an douribell.

## Istor
En desped d'an arnodoù lies e oa bet gwelet ne oa ket diazoù tankoù a-niver, d'an nebeutañ a-walc'h anezho evit an tankoù Flakpanzer. Kement-se dre ma oa bet an Dilestradeg Kevredet en Normandi dreist-holl, ouzhpenn an aergelc'h war fallaat war Talbenn ar Reter ha bombezadegoù efedusoc'h-efedusañ ar Gevredidi war lec'hioù greanterezh an Trede Reich. Kendalc'het e voe al labour war ar Flakpanzer 341 e-pad ar bloavezh 1944, met paouezet e voent e miz Genver 1945 dre ma oa bet gwelet ar c'hanolioù 3.7 cm evel direizh.

## Pennadoù kar
* Wunderwaffe
Irène Frain

**Irène Frain** (ganet Le Pohon; 22 Mae 1950, An Oriant, Mor-bihan) zo ur skrivagnerez romantoù, ur gelaouennerez hag un istorourez. Ar *Women's Forum for the Economy and Society* a grouas.
Robert Recorde

**Robert Recorde**, ganet e 1510 ha aet d'an anaon e 1558, a oa ur fizikour ha matematikour kembreat. An arouez kevatalder (=) a ijinas. D'ar saoznegerien e prezantas an arouez sammadenn (+) hag an arouez lamadenn (-) e 1557.
Dervenn Breslon

**Dervenn Breslon** zo un dervenn e kumun Plegastell e Bro-Roazhon, e Breizh, e-kichen lanneier Bagaron ha kastell ar Plessis-Bardoult. 

War-dro 25 metr eo uhelder an dervenn-se, a zo oadet a 430 vloaz.

## Istor
Hervez ar vojenn e oa bet plantet an dervenn e 1598 gant Herri IV, roue Bro-C'hall.

## Daveoù ha notennoù
Govelioù Plessis-Bardoult

Emañ **govelioù Plessis-Bardoult** e kumun Plegastell e Bro-Roazhon, e Breizh, e-kichen lanneier Bagaron ha  kastell ar Plessis-Bardoult.

## Istor
Krouet e oa bet ar govelioù e 1828.

## Daveoù ha notennoù
Galactica 1980

***Galactica 1980*** zo ur stirad skinwel skiant-faltazi stadunanat kement hag ur spin-off eus ar stirad skinwel orin ''Battlestar Galactica'' embannet e 1978. Skignet e oa bet evit ar wech kentañ war ar chadenn ABC e Stadoù-Unanet Amerika etre ar 27 a viz Genver hag ar 4 a viz Mae 1980. Padet e oa 10 lodenn nemetken.
## Ur gendalc'hadenn souezhus mat
Ur c'hampagn lizhiri bras a oa bet evit sevel a-enep nulladur ar stirad skinwel *Battlestar Galactica* diazez e 1978. Dre ma ne oa ket boas tamm ebet seurt doareoù evit stourm a-enep un nulladur er skinwel e 1979, ABC a oa bet souezhet mat ha rediet da adsoñjal war nulladur ar stirad. Goude emvodoù lies e oa bet kelaouet Glen A. Larson ganto evit gwelet penaos kavout un diskoulm. An diskoulm a oa bet ur stumm skañvoc'h ha marc'hadmatoc'h.
## Istor
An istor a grog pemp bloaz goude lodenn ziwezhañ *Battlestar Galactica 1978*, anvet *The hand of God*.
## Lodennoù ar stirad
Kastell Plessis-Bardoult

Emañ **Kastell Plessis-Bardoult** e kumun Plegastell, e Bro-Roazhon, e Breizh, e-kichen dervenn Breslon, e-kichen Milin Macaire, e-kichen lanneier Bagaron ha Baen-Veur.

Kastell Plessis-Bardoult zo koad tro-dro dezhañ. Bez’ ez eus ivez ur chapel ha tiez-feurm.

## Istor
Eus ar Grennamzer eo ar c'hastell gentañ. Adsavet e voe ar c'hastell en ugentvet kantved.

## Tiez-feurm
En Azginivelezh e tiorroas aotrouniezh ar Plessis-Bardoult tiez-feurm war an douaroù a oa tro-dro d'ar c'hastell : La Borde, Corvaiserie, Minaurais.
E-pad an Dispac'h gall, war an ti-feurm "La Borde", Noël Villebout ha Marie Lebreton o deus 2 ejen, 6 buoc'h, 8 dañvad, 16 dañvadez hag ur marc'h.

## Pennadoù
Govelioù Plessis-Bardoult

## Luc'hskeudennoù
Chapel ar Plessis-Bardoult:

File : Chapelle au plessix bardoult - panoramio - chisloup.jpg  


## Daveoù ha notennoù
Rene Russo

**Rene Marie Russo**, ganet d'ar 17 a viz C'hwevrer 1954, zo un aktourez ha top model stadunanat. Krog e oa da labourat evel diskouezerez-giz er bloavezhioù 1970, poltrejet war goloioù ar c'helaouennoù Vogue ha Cosmopolitan da skouer. Krog e oa da vezañ aktourez e 1989 gant ar gomedienn Major League, ha dreistbrudet e voe dre ar bed gant filmoù thriller hag oberiant a-hed ar bloavezhioù 1990, gant Lethal Weapon 3 (1992), In the Line of Fire (1993), Outbreak (1995), Get Shorty (1995), Ransom (1996), Lethal Weapon 4 (1998), ha The Thomas Crown Affair (1999).
Milin Macaire

**Milin Macaire**, pe **Milin Magoer**, zo e kumun Plegastell e Bro-Roazhon, e Breizh, e-kichen lanneier Bagaron, e-kichen Govelioù Plessis-Bardoult ha kastell ar Plessis-Bardoult. Ur vilin-dour eo.

Ur skluz zo ivez war ar stêr Gwilen.

## Istor
Savet e oa bet ar vilin e 1840.

## Luc'hskeudennoù

File:Moulin de Macaire - Vu de La Butte de Huneau.png
File:Bief amont, écluse de Macaire, -Saint-Malo-de-Phily, France.jpg 
File:Écluse.jpg
File:Sas, écluse de Macaire, -Saint-Malo-de-Phily, France-2.jpg
File: Sas, écluse de Macaire, -Saint-Malo-de-Phily, France.jpg
File:Maison éclusière, écluse de Macaire, -Saint-Malo-de-Phily, France.jpg


## Daveoù ha notennoù
Milin ar bez

**Milin ar bez** zo e kumun Sant-Weganton e Bro-Roazhon, e Breizh ha e-kichen Korbinerezhioù. Ur vilin-avel eo.

## Istor
Hervez ar vojenn e vefe douaret plac’h ar miliner dirak dor ar milin.

## Daveoù ha notennoù
Choke

Ur ***choke***, diwar ar saozneg *choke-bore*, zo ur pezh metal kranennek a viñser e beg kanol ur arm-tan flour e ganol (ur fuzuilh-chase peurliesañ) evit ledanaat pe strishaat ar goumoulenn vannadelloù a zeu er-maez eus an arm, hervez ar spesadoù loened chaseet hag o fellder. An holl *chokes* gwerzhet hiziv an deiz a zo azasaet evit ar c'hanetennoù dir implijet e plas ar plomoù gant muioc'h-mui a chaseerien.

## Doareoù

### Ment
Pemp ment standart a gaver :

* **flour** pe **digor** : ledan e vo e goumoulenn blomoù. Implijet e vez evit ar jiboes tost (war-dro 15 metr) ;
* **1/4** : evit ul loen betek war-dro 20 metr ;
* **1/2** : evit ul loen betek war-dro 25 metr ;
* **3/4** : evit ul loen betek war-dro 30 metr ;
* **choke leun** (*full-choke*) : stank-tre e vo ar goumoulenn blomoù. Implijet e vez evit tennañ war lapoused uhel a-walc'h en oabl, war-dro 35 metr diouzh an tenner.

Kochoù zo war ar *chokes* evit gwelet pe vent int hep bezañ rediet da zivontañ anezhe. Pemp koch a ziskouez da skouer eo digor ar *choke*, ha tri c'hoch a ziskouez eo un *1/2 choke*. War ar fuzuilhoù daou ganol e c'hall bezañ montet *chokes* disheñvel evit azasaat daou denn eus renk ouzh ar jiboes o tostaat pe o pellaat. Difiñv e c'hall bezañ ar choke war fuzuilhoù zo.

### Stumm
Stummoù disheñvel a gaver hervez stumm ar goumoulenn a glasker kaout.

## Daveennoù
Timbroù Tibet

Aloubet e voe Tibet gant armeoù Bro-Saoz etre 1904 ha 1908, ha kreñv e chomo levezon an impalaeriezh saoz er vro betek 1911. Gant ur Feur-emglev sinet d’ar 7 a viz Gwengolo 1904 etre ar Rouantelezh-Unanet ha Tibet (e saozneg « Convention between Great Britain and Tibet ») e voe aotreet servij-postoù ar Raj breizhveuriat da vont en-dro e Tibet. Timbroù trevadenn saoz  India a voe graet gante neuze. Burevioù-post a voe digoret e Gartok, er C’hornôg, hag e Gyantse, Pharijong ha Yatung, dres war an hent etre India ha Lhasa.

Met tamm-ha-tamm e kreskas levezon Sina e Bro Tibet : e 1909 e teuas soudarded *Bro ar C’hreiz* e-barzh Tibet, tra ma yeas kuit an Dalai Lama en harlu da India.

E-pad daou vloaz e yeas en-dro pemp burev-post sinaat e Tibet Kreiz hag unan e Chambo (Tibet ar Reter) e 1913-1914. Er penn kentañ e veze implijet timbroù-post Impalaeriezh Sina, nemet e 1911 e voe lakaet e gwerzh ur rummad unnek timbr sinaat (1898) dreistmoullet e tibeteg, saozneg ha sinaeg evit un implij e Bro Tibet.

Ar bloaz-se end-eeun eo e paouezas renad an tierniezh Qing e Sina, pa voe embannet ar Republik d’ar 1añ a viz Genver 1912 gant Sun Yat-sen. Aet kuit lu Sina e tistroas an Dalai Lama da Lhasa ha buan (d’ar 14 a C’hwevrer 1913) ec’h embannas e oa dizalc’h Tibet diouzh Sina, hag e oa-eñ  penn-meur ar vro. Ne voe ket klevet avat na gant broadoù Europa (Bro-Saoz, Bro-C’hall…), na gant Rusia pe ar Stadoù-Unanet.

Timbroù kentañ  Tibet « dizalc’h » a voe embannet e 1913. Timbroù eeun int ha kinnig a reont brepred tresadenn leon an erc’h, arouez vroadel Tibetiz.

Divyezhek eo alc’hwez an eil rummad embannet e 1933 : gerioù e tibeteg (« Gouarnamant Tibet ») hag e saozneg (« Tibet » hepmuiken), war dammoù paper moan hag a stumm garrezek.

E 1951 e voe lakaet Tibet e-barzh Republik Pobl Sina, ne oa mui kaoz eus timbroù ispisial evit ar vro-mañ.

Gant tud dizonest ez eus bet lakaet e gwerzh timbroù faos heñvel ouzh re Tibet evit touellañ an dastumerien.

Anv zo eus timbroù-faltazi bet savet e 1974, warno penn Tenzin Gyatso, 14vet Dalai Lama, e-kichen kartenn ar vro, palez ar Potala, ar banniel broadel… Klasket ez eus bet gant an oberenn-mañ brudañ stourm Tibetiz ha dastum arc’hant evitañ.

## Liammoù diavaez
*  The Nepal and Tibet Philatelic Study Circle
* Rainer's Tibet Pages
* "Turbulent Tibet: Viewed from a Philatelic Standpoint" by D.B. Armstrong in ''The Postage Stamp'', 20 August 1910. Reproduced at the Philatelic Database.
*  "White Lion of the Mountains, a Letter from Tibet, the Mysterious Land" (ca. 1913).  Reproduced at the Philatelic Database.
* "Probable Issue of stamps for Tibet: A Chinese Foreign Post Office?" in ''The Postage Stamp'', 9 October 1909. Reproduced at the Philatelic Database.

## Pennadoù kar
*Timbroù Sina
*Timbroù India
Tonnay-Charente

**Tonnay-Charente** zo ur gumun eus Frañs war aod ar Meurvor Atlantel e departamant ar Charente-Maritime, a zo e rannvro Akitania-Nevez. Emañ e bro Aunis ivez.
## Istor
## Monumantoù ha traoù heverk

## Liammoù diavaez
*Lec'hienn ofisiel : tonnay-Charente.fr

## Notennoù ha daveoù

## Luc'hskeudennoù

File:Une autre vue générale de Tonnay-Charente.JPG
File:Pont suspendu au-dessus des toits de Tonnay-Charente.jpg
File:Ruelle centre-ville de Tonnay-Charente.JPG
File:Centre et vue sur le pont de Tonnay-Charente.jpg
File:Charente en crue à Tonnay-Charente.jpg
File:Tonnay-Charente - Rue principale.jpg
File:Tonnay-Charente - Train dans centre ville.jpg
File:Bâtiment d'habitation à Tonnay-Charente.jpg
File:Distillerie d'eau de vie Cognac Girard de Tonnay-Charente.jpg
File:Usines Charvet de Tonnay-Charente (1).jpg
File:Maison des services publics, Tonnay-Charente, Charente-Maritime, France - 20101030.jpg
File:Tonnay-Charente Silo et port.jpg
File:Tonnay-Charente - Vue d'ensemble depuis le pont.jpg
File:Tonnay-Charente rive droite.JPG
File:Lavoir de fontsèche (4).jpg
File:Eglise Saint-Etienne de Tonnay-Charente.jpg
File:Tour du château de Tonnay-Charente 116.jpg
File:Pont de Tonnay-Charente.jpg
File:La Croisette de Tonnay-Charente 165.jpg
File:Tonnay-Charente et son église.jpg
File:Clocher porche église Tonnay-Charente.jpg 
File:Façade sud de l'église de Tonnay-Charente.jpg
File:Tonnay-Charente - Le monument aux morts.jpg
File:MaisonpresbytéraleTonnay-Charente.jpg
File:Château Tonnay-Charente 115.jpg
File:Château de Rochechouart de Tonnay-Charente.jpg 
File:Château et parc de Tonnay-Charente 117.jpg
File:Tour du château de Rochechouart de Tonnay-Charente.jpg
File:Hôtel de ville de Tonnay-Charente 66.jpg
File:Halles de Tonnay-Charente - Haut de porte.jpg
File:Pont-Arches.TonnayCharente12.jpg
File:Pont suspendu Tonnay-Charente5.jpg
File:Le_pont_suspendu_de_Tonnay-Charente_6.jpg
File:Arche pont suspendu Tonnay-Charente.jpg
File:Immeubes des quais de TonnayCharente.jpg
File:Château de Tonnay-Charente.JPG
File:Escalier de la ruelle de Tonnay-Charente.JPG
File:Une rue du coeur historique de Tonnay-Charente.jpg
File:La ville basse de Tonnay-Charente.jpg
File:Fontaine_Mortemart.jpg
File:Ruelle du coeur historique de Tonnay-Charente.jpg
File:Gare de Tonnay-Charente 2010.jpg
File:Bâtiments_de_la_Croix-Rouge_à_Tonnay-Charente.jpg
File:École primaire Plaisance de Tonnay-Charente (2).jpg
File:Bibliothèque municipale de Tonnay-Charente (2).jpg
File:Centre Richard 5.jpg
File: Centre Richard1.jpg
File: Centre Richard3.jpg
File: Centre_Richard_4.jpg
File:Centre social de Tonnay-Charente.jpg
Kalibr 20

Ar **c'halibr 20** zo ur c'halibr kartouchennoù implijet er fuzuilhoù-chase flour o c'hanol.

## Deskrivadur
En Europa ez eo 65, 70 pe 76 mm hirder boas douilhezioù ar c'hartouchennoù, evel evit ar c'halibr 12. Drajez, drajez bihan pe ur boled a c'haller lakaat e-barzh. Peurliesañ e vez karget ar c'halibr 20 gant :

* 24 gramm drajez evit an douilhezioù 65 mm
* 26 gramm drajez evit an douilhezioù 67 mm
* 28 pe 30 gramm drajez evit an douilhezioù 70 mm
* 34 pe 36 gramm drajez evit an douilhezioù 76 mm
Douilhezioù 58 mm ha 89 mm a zo anezhe ivez.

## Implij
Nebeutoc'h a argil a vez krouet gant ar c'halibr 20 evit gant ar c'halibroù 16 pe 12. Gwelloc'h eo neuze evit an dud vihanoc'h pe wanoc'h. Mat eo ar c'halibr 20 evit chaseal loened bihan abalamour ne zistruj ket kement o c'hig bresk.

## Gwelet ivez

* Kalibr 12
* Kalibr 16
* Kalibr 28
* Kalibr .410

## Daveennoù
* Taolenn ar munision war lodenn TDCC lec'hienn ar CIP
Kalibr .410

Ar c'halibr **36 Magnum**, anvet alies **.410**, zo un doare kartouchennoù fuzuilhoù-chase 12 mm, dezhe ur stumm magnum, da lavaret eo dezhe un douilhez hiroc'h.

## Implij
Ur c'halibr bihan eo, dezhañ nebeut a argil. Implijet e vez peurliesañ evit chaseal ar jiboez bihan tost (dindan 35 metr). Memes ma n'eo ket ken galloudus hag ar c'halibr 12 e c'hall lazhañ ur yourc'h pe ul louarn ma vez implijet gant ur boled ha n'eo ket gant drajez.

## Gwelet ivez

* Kalibr 12
* Kalibr 20
* Kalibr 28

## Daveennoù
* Taolenn ar munision war lodenn TDCC lec'hienn ar CIP
Ruger Red Label

Ar **Ruger Red Label** zo ur fuzuilh-chase daou ganol flour dreistlakaet da wintañ, produet etre 1977 ha 2011 dreist-holl gant an embregerezh stadunanat Sturm, Ruger & Co. Unan eus ar fuzuilhoù-chase poblekañ eo e Norzhamerika. Produet eo bet e tri stumm, dezhe kalibroù 12, 20 hag 28. Un draen nemetken he deus. E koad kraoñ eo he lamm hag he fust.
Bergara B14

Ar **B14** zo ur rummad karabinennoù-morailh produet gant an embregerezh euskarat Bergara abaoe 2017. Hervez an adstummoù eo ur garabinenn graet evit an tennañ a-bell pe ar chase. Diazezet eo war ar standard karabinennoù Remington 700 short, ha kalz pezhioù savet evit an eil a c'hell bezañ lakaet war eben.

## Liamm diavaez

*  Pajenn ar B14 war lec'hienn Bergara (lennet d'an 08/05/2024)

## Daveennoù
Savage Model 110

Ar **Savage Model 110** zo ur rummad karabinennoù-morailh kambret evit kartouchennoù skoet en o c'hreiz, produet abaoe 1957 gant an embregerezh stadunanat Savage Arms. Produet e vez c'hoazh hiziv an deiz evit meur a seurt tennerien : chaseerien, nerzhioù-surentez pe tennerien sport. Unan eus brudetañ karabinennoù stadunanat eil hanterenn an XX kantved eo. 

## Istor
E-kreiz ar bloavezhioù 1950 e c'houlennas an embregerezh Savage d'e ijinour Nicholas L. Brewer, bet o labourat evit Stevens a-raok an Eil Brezel-bed, sevel ur garabinenn-vorailh nevez gouest da zegemer kartouchennoù skoet en o c'hreiz galloudus. Mervel a reas an ijinour e miz Kerzu 1956 prestik goude bezañ echuet tresañ teknikel ur garabinenn nevez hag a voe anvet **Model 98** peogwir e oa da vezañ gwerzhet e 97,95 $. Diwezhatoc'h e voe komprenet e vije diaes gwerzhañ an arm er priz-se, hag adanvet e voe **Model 110** ha gwerzhet e voe da gentañ e 109,95 $. Kambret e oa da gentañ e .30-06 Springfield hag e .270 Winchester. Ar skouerennoù kentañ a voe produet e 1957 ha gwerzhet adalek 1958.

Degemeret e voe mat an arm e metoù an dennerien amerikan. E 1966 e voe degaset kemmoù d'ar c'harger ha lakaet an draen da vezañ reoliek. Anvet e voe an adstumm **Model 110C**. Soñjet e voe ivez an adstumm-mañ evit izelaat koustoù ar produiñ oc'h implijout teknikoù simploc'h. E 1998 e oa 18 adstumm eus ar Model 110 e gwerzh. E 2024 e kinnige an embregerezh Savage 45 adstumm eus ar Model 110, dezhe kalibroù, danvezioù pe kanolioù disheñvel.

## Daveennoù
Buhezegezh

Ar brederouriezh eo ar **vuhezegezh**, pe an **etik**, ur rann anezhi, studiañ ha dispartiañ a ra an oberoù mat hag an oberoù fall. 

Klask a raer gouzout :

* Peseurt oberioù zo mat ? Peseurt oberioù zo fall ?
* Penaos gouzout disheñveliñ anezho ?
* Heñvel eo an oberioù mat hag ar re fall ?
* Penaos divizout un dezo diaes d'ober fall d'an den-mañ-den ?
* Penaos e vez cheñchet buhez tud zo gant hon oberioù ?

Ar vuhezegezh pe an **etik** eo skourr ar brederouriezh hag a bled gant an doareoù hag ar priziañ obererezh mab-den. He fal eo neuze ar moralited : justifikadur ha teorienn. Cicero a voe an hini kentañ o treiñ *ēthikḕ technē* (arz etikel) gant an termen philosophia *moralis* (prederouriezh moral) nevez d'ar mare-se. Hervez he hengoun e vez graet brederouriezh moral eus an etik hiziv an deiz c'hoazh.

An etik hag ar gelenn liammet outi (da skouer, ar brederouriezh lezennel, politikel ha sokial) a vez graet "prederouriezh pleustrek" anezho ivez, rak plediñ a reont gant oberoù mab-den. Er c'hontrol, ez eus ar "prederouriezh teorikel", a endalc'h al lojik, an epistemologiezh hag ar metafizik evel kelennoù klasel.

## Gwelet ivez

*Degouezhioù er Wikiarroud
*Degouezhioù er Wikeriadur
### Pennadoù
*An Tri Enorus hag ar Pemp Impalaer
*Boudaegezh
*Julia Domna
*Krennlavaroù brezhonek
*Meizad
*Parabolenn (Aviel)
*Sklaverezh

## Daveoù
7 mm PRC

Ar **7 mm Precision Rifle Cartridge** zo ur munision gwerzhet gant an embregerezh stadunanat Hornady abaoe 2022. Anavezet eo bet gant ar CIP e 2023. Savet eo bet evit chaseal loened bras a-bell.

## Armoù kambret e 7 mm PRC
Abalamour d'ar munision bezañ nevez war ar marc'had, an armoù kambret evitañ ne vezont ket kinniget gant kalz embregerezhioù c'hoazh :

* Allterra Arms Mountain Shadow Steel
* Bergara B14
* Christensen Arms Ridgeline FFT
* Fierce MTN Reaper
* Gunwerks Nexus
* Mossberg Patriot
* Proof Research Ascension High Country Hunter
* Ruger American
* Savage Model 110 Ultralite
* Seekins Precision Havak Element

## Gwelet ivez

* 6,5 mm PRC

## Liammoù diavaez
* Taolenn ar munision war lodenn TDCC lec'hienn ar CIP

## Daveennoù
7,5 × 54 mm 1929C

Ar **7,5 × 54 mm**, anvet ivez **7,5 × 54 mm MAS** pe **7,5 mm French** er-maez eus Bro-C'hall, zo ur gartouchenn bet implijet e armoù-skoaz an arme c'hall e-kerzh an  kantved.

## Istor
Goude ar Brezel-bed Kentañ e tivizas an arme c'hall cheñch ar c'halibr 8 mm implijet er fuzuilhoù Lebel abaoe 1886, peogwir ne dremene ket mat en armoù aotomatek nevez evel ar fuzuilh-vindrailher Chauchat. E 1924 e voe dibabet ur gartouchenn nevez, 7,5 × 58 mm he c'halibr, awenet diwar ar gartouchenn alaman 7,92 × 57 mm Mauser. Re heñvel e oa an div gartouchenn ha divizet e voe e 1929 berraat douilhez ar gartouchenn c'hall da 54 mm ha kreñvaat he strad evit izelaat ar riskl darvoudoù pe gwallzarvoudoù-tennañ.

Implijet e voe ar gartouchenn 7,5 mm MAS en armoù gall e-pad an Eil Brezel-bed hag e brezelioù didrevadenniñ ar bloavezhioù 1950 ha 1960 dreist-holl. Dilezet e voe tamm-ha-tamm goude en arme c'hall evit munisionoù standart AFNA, ar 7,62 × 51 mm da gentañ hag ar 5,56 × 45 mm goude. Produet e vez c'hoazh evit an TAR (Tennañ gant Armoù Reoliek), ur sport tennañ.

## Armoù kambret e 7,5 × 54 mm
* Mindrailherez Darne
* MAC 24/29
* Reibel MAC 31 / MAC 34
* MAS 36
* Hotchkiss 34
* MAS 40
* MAS 44
* MAS 49 / MAS 49/56
* AA 52
* FR-F1 (stumm kentañ)

## Daveennoù
Mennerezh

Choaz etre oberoù eo ar mennerezh.

Mat pe fall e vezo un ober, pezh zo a-bouez eo ez eo bet graet a-youl vat.

Er vuhez pemdez e soñjer e vez kiriek un den eus e oberoù, mat pe fall.

Abalamour da se e tastumo meuleudi pe rebechoù, pour ha triñchin.

Diazez al lezenn eo.

A-hend-all e vez bihannaet ar mennerezh gant fedoù evel ar follentez pe digarezioù (yaounkiz hag all).
Listennad asteroidennoù koskoriad an Heol

### A

* (2876) Aeschylus
* (9503) Agrawain
* (3519) Ambiorix
* (15810) Arawn
* (774) Armor
* (2597) Arthur
* (29401) Asterix
* (152) Atala

### B

* (11284) Belenus
* (178) Belisana
* (48844) Belloves
* (316039) Breizh

### C

* (18458) Caesar
* (9500) Camelot
* (224592) Carnac
* *[[(1) Ceres]]*
* Ceres (korrblanedenn)
* (45027) Cosquer
* (3753) Cruithne

### E

* (3838) Epona
* (9499) Excalibur

### G

* (9502) Gaimar
* (2082) Galahad
* (2054) Gawain
* (613) Ginevra
* (8371) Goven
* (2483) Guinevere
* (9510) Gurnemanz

### H

* (10) Hygiea

### I

* (243) Ida
* (35269) Idefix
* (211) Isolda

### J

* (3) Juno

### K

* (216) Kleopatra

### L

* (235990) Laennec
* (2041) Lancelot
* (19132) Le Clézio
* (18100) Lebreton
* (9285) Le Corre
* (145445) Le Floch
* (58460) Le Mouélic
* (9504) Lionel
* (30110) Lisabreton
* (9505) Lohengrin
* (217628) Lugh

### M

* (452307) Manawydan
* (3281) Maupertuis
* (2598) Merlin

### N

* (353232) Nolwenn

### O

* (29402) Obelix
* (189011) Ogmios

### P

* (2) Pallas
* (35268) Panoramix
* (2095) Parsifal
* (4001) Ptolemaeus

### R

* (6190) Rennes
* (16912) Rhiannon

### S

* (28572) Salebreton
* (25340) Segoves
* (116) Sirona
* (45299) Stivell
* (9325) Stonehenge

### T

* (5370) Taranis
* (4179) Toutatis
* (1966) Tristan

### V

* (4) Vesta

### W

* (29227) Wegener

### Y

* (9501) Ywain

## Gwelet ivez
*Koskoriad an Heol
*Asteroidenn
Anv domani

Merket e vez c'homlec'hioù IP al lec'hiennoù gant un heuliadenn lizherennoù pe sifroù evit aesaat ar c'hlask titouroù d'an dud.

N'eo ket aes delc'her soñj eus : 5.196.8.54

Aes eo kinnig un anv divoutin : brezhoneg.com

## Astennoù
Bodañ a raer ar chomlec'hioù e dastumadegoù krouet hervez ar broioù (.bzh evit Breizh) pe hervez an tdemoù (.com evit ar c'henwerzh, .org, ar c'hevredigezhioù).

Evit kelaouiñ an douristed e servij lec'hiennoù kinniget gant anv ur stad peget ouzh astenn ar Stad, da skwer, france.fr pe italia.it.

Skwerioù e-touez an anvioù domani :
*.bzh
*.fr
*.gr
*.tr

## Pennadoù kar
* Degouezhioù en holloueziadur
Baikal IZh-27

An **IZh-27** zo ur fuzuilh-chase daou ganol flour da wintañ dreistlakaet pe kichen-ha-kichen produet abaoe 1973 e Ij gant an embregerezh rusian Ijevsky Mekhanicheskiy Zavod (e rusianeg Ижевский Механический Завод, *Uzin Mekanikerezh Ijevsk*) dindan ar merk Baikal. Gwerzhet e veze e Stadoù-Unanet Amerika gant Remington dindan an anv **SPR-310** pe **Spartan 310** etre 2006 ha 2009. Brudet eo da vezañ ur fuzuilh simpl ha marc'had-mat.

## Daveennoù
Cartouches Sologne

**Cartouches Sologne** zo un embregerezh kartouchennoù armoù-skoaz diazezet e Lamotte-Beuvron (Loir-et-Cher) abaoe 1997.

## Produioù
An embregerezh a zo bet savet e 1997 evit pourveziañ chaseourien ar vro gant kartouchennoù ral pe disheñvel o c'hargad poultr. Dibaoe e vez produet kartouchennoù skoet en o c'hreiz a bep seurt kalibr evit an armoù rizennet o c'hanol. Abalamour d'an niver izel a gartouchennoù produet gante, d'o brud ha d'o friz e vez renket produioù an embregerezh e rummad ar munisionoù a rummad uhel. Ar boledoù chase emledus GPA zo bet ijinet gant an embregerezh. War-dro ur milion a gartouchennoù a broduont bep bloaz dindan kontrol ar CIP, evit ar chaseourien, an dennerien sport pe ar polis.

## Liammoù diavaez
*  Gweladenn an embregerezh (lodenn 1 ha lodenn 2) war ar chadenn ispisializet *Les armes et la science by Jérémy*, miz Gwengolo 2023

## Daveennoù
Krugell Sant-Mikael

**Krugell Sant-Mikael**, **torgenn vihan Sant-Mikael** pe **tumulus Sant-Mikael** zo ur grugell veurvaenek e biz Karnag, e Breizh. Ar grugell vrasañ eo en Europa gevandirel.

## Skeudennoù

Restr:056_Musée_préhistoire_Carnac.jpg
Restr:Plan_of_the_tumulus_St_Michel,_made_in_1900-1906,_Musée_de_Préhistoire,_Carnac.jpg
Restr:Tumulus-dolmen_du_Mont-Saint-Michel_-_Vue_d'ensemble_-_Carnac_-_Médiathèque_de_l'architecture_et_du_patrimoine_-_APMH00004948.jpg
Restr:Tumulus_carnac_bis.jpg
Restr:M_1_Tumulus_St._Michel_C.jpg
Restr:Carnac_Brittany_(19028923).jpeg
Restr:132_Plan_du_tumulus_Saint-Michel.JPG|Tres krugell Sant-Mikael gant Zacharie Le Rouzic.
Restr:Tumulus_Saint-Michel_(3).jpg|Digor ar grugell.
Restr:Display_of_finds_from_the_Tumulus_Saint-Michel,_Musée_de_Préhistoire,_Carnac,_2019-09-05.jpg|Kavadennoù e krugell Sant-Mikael.
Restr:Polished_stone_axes_made_from_alpine_rocks,_Musée_de_Préhistoire,_Carnac,_2019-09-05.jpg|Bouc'hili jadeit eus ar grugell.
Restr:Callais_necklace,_99+9.jpg|Tro-c'houzoug kallais.
Restr:Pieces_of_stone_axes,_Musée_de_Préhistoire,_Carnac,_2019-09-05_txt.jpg|Mein bouc'hili torret eus ar grugell.


## Notennoù ha daveoù
Savage Arms

**Savage Arms** zo un embregerezh armoù-tan hiniennel stadunanat diazezet e Westfield (Massachusetts).

## Istor

Krouet e voe **Savage Arms** e 1894 e Utica (Stad New York) gant Arthur Savage (1857-1938), ur Breizhveurad ganet e Kingston (Jamaika) hag erruet er Stadoù-Unanet e 1893. E 1899 e kinnigas ar Model 99, ur garabinenn loc'henn-grogenn dezhi ur c'harger-tro a reas berzh hag a voe produet betek 1997. Klask a reas an embregerezh kinnig ur bistolenn kambret e .45 ACP da arme ar Stadoù-Unanet e 1908, met korbellet e voe ha dibabet ar Colt M1911 en he flas. Ur stumm deveret e .32 ACP anvet Model 1907, a reas berzh memestra war ar marc'had sivil.

E 1912 e werzhas Arthur Savage e embregerezh, a viras e anv. E-pad ar Brezel-bed Kentañ e produas Savage fuzuilhoù-mindrailher Lewis evit ar c'hirri-nij brezel hag armoù hiniennel evit ar Stadoù-Unanet, Frañs, Kanada ha Portugal. Goude ar brezel e kreskas e stal, o prenañ embregerezhioù all evel J. Stevens Arms e 1920. Er bloavezhioù 1930 e laboure 3.000 den evit Savage. E 1941 ez eas ar Stadoù-Unanet tre en Eil Brezel-bed. E-pad ar brezel e produas an embregerezh e-tro 1.400.000 pistolenn-vindrailher Thompson, ouzhpenn ur milion a fuzuilhoù Lee-Enfield Mark IV ha mindrailherezioù .30 ha .50 evit ar c'hirri-nij brezel.

Goude ar brezel e tiskennas ar goulenn war an armoù-tan ha ne zeuas ket Savage a-benn da dalañ mat ouzh an endroadur-se. Tri uzin a voe serret ha dilojañ a reas al labouradeg a chome da Westfield, el lec'h m'emañ bremañ.

E 1988 e voe graet freuzstal gant Savage Arms. Choazet e voe Ron Coburn evel prezidant. Adaozañ a reas an embregerezh penn-da-benn. Tennet e voe an holl armoù kozh diwar katalog ar merk war-bouez ar c'harabinennoù-morailh Model 110. Diwar ar 479 implijad e chomas 103 da labourat en ti hepken. Strivoù a voe graet evit gwellaat peuraoz ha neuz an armoù en ur cheñch ar c'hoad implijet da skouer. Coburn a brenas an embregerezh e 1995.

Ar strollad embregerezhioù Vista Outdoor a oa perc'henn war Savage etre 2013 ha 2019. Savage Arms a brodu hiziv-an-deiz karabinennoù, fuzuilhoù-chase hag un nebeud armoù-dorn, dindan an anvioù merkoù Savage ha Stevens.

## Produioù an embregerezh

### Karabinennoù ha fuzuilhoù
* Model 99
* Model 110
* Model 720
* Model 745
* Model 64
* Model Mk 1
* A17/A22
* B17/B22
* Model 67
* Model 69
* Model 24
* Model 93

### Pistolennoù
* Savage Model 1907
* rummad Micro Compact
* kopiennoù ar Colt M1911

### Munisionoù ijinet gant Savage
* .303 Savage
* .22 Savage Hi-Power
* .250-3000 Savage
* .300 Savage

## Levrlennadur

*  Bailey Brower Jr., *Savage Pistols*, UNKNO, 2008, 268 p., ISBN 978-0811704229

## Liamm diavaez

*  Lec'hienn an embregerezh

## Daveennoù
Iliz Sant-Korneli

An **iliz Sant-Korneli** zo un iliz katolik e kreiz-kêr Karnag, e departamant ar Mor-Bihan, e Breizh.

Er  hag en  e voe savet.

## Istor
Ar savadur e giz en Azginivelezh zo bet rummet "Monumant istorel" e 1960.

## Skeudennaoueg

Façade_de_l_Eglise_St_Cornely_Carnac.JPG|Talbenn.
Carnac.-_Eglise_St_Cornely_(Niche.JPG|Kustod talbenn a ro bod d'an delwenn.
Carnac_Vitrail_de_l'_Eglise_St_Cornely.jpg|Gwerenn-livet diwar-benn dasorc'hidigezh merc'h ur senedour roman gant Sant-Korneli.
Nef_centrale_de_l'_Eglise_Saint_Cornely_Carnac.JPG|Nev ha bolzioù livet eus 1732.
Sant_Corneli_Karnag_04.jpg|Chantele.
Sant_Corneli_Karnag_02.jpg|Nev a-gostez dehoù.
Carnac.-_Eglise_St_Corneyl_(Autel,_retable,-_la_Vierge_mère,_sainte_Anne_et_la_Vierge,_saint_Joachim).jpg|Aoter ha stern-aoter ar Rozera.
Le_reliquaire_de_Saint_Cornely,_Eglise_St_Cornely_à_Carnac.JPG|Relegouer Sant-Korneli.


## Notennoù
Kouch (arm-tan)

**Kouch** un arm-tan eo hollad ar **viz** hag ar **vizerez**, div elfenn montet warnañ a sikour an tenner da dizhout ar gwenn o linennañ pevar zra :

* **lagad mestr** an tenner(ez)
* **biz** ha **bizerez** an arm, a ya d'ober ar c'houch
* ar **sibl**.

## Pezhioù ar c'houch

### Bizerez
Ar **vizerez** a gaver peurliesañ war deroù ar c'hanol, just goude an toull-distrinkañ. Warni e kaver un toull anvet **koch-bizañ** a rank bezañ linennet gant ar **viz** a zo e beg ar c'hanol. War an armoù-skoaz e c'hall bezañ reoliet uhelder ar vizerez evit azasaat an tenn ouzh pellder ar sibl. Gellet a raer reoliañ an driv war bizerezioù zo.

### Biz
Ar **viz** a zo war veg kanol an arm. Rankout a ra bezañ linennet war e gostezioù hag en uhelder er **c'hoch-bizañ**. Al linenn a-blaen savet gant ar viz hag ar vizerez a rank bezañ lakaet just dindan kreiz ar gwenn war an armoù reoliet mat. Dre ma n'hall ket lagad Mab-den gwelet spis tri zra dezhe pellderioù disheñvel eo ar viz an elfenn a rank bezañ spis pa vizer gant un arm. Gellet a raer ivez reoliañ an driv war bizoù zo.

## Gwelet ivez
* Geriaoueg an armoù-tan
Børsen

**Børsen** (daneg evit "an ti-eskemm") zo ur savadur savet en  hag implijet evel ti-eskemm ha lec'hiet e kreiz Kopenhagen, e Danmark. Ar savadur istorel zo e-kichen ar Christiansborg Slot, sez parlamant ar vro, war enezenn Slotsholmen.

Savet e-kerzh ren Christian IV etre 1619 ha 1640, ar savadur zo ur skouer anat eus stil danat an Azginivelezh e Danmark. Gwarezet eo evel savadur istorel. Ul lec'h touristel eo, Børsen a dap 56 m a uhelder. D'ar 16 a viz Ebrel 2024, ar savadur a voe damzistrujet gant un tan-gwall.
Timbroù Senegambia ha Niger

Ganet eo bet an tiriad melestradurel anvet Senegambia ha Niger dre unvaniñ trevadenn c'hall ar Senegal-Uhel ha hini Niger-Krenn e 1902.

Embannet e voe ur rummad 13 timbr doare Navigation et Commerce e 1903 gant an alc'hwez e  liv ruz pe c'hlas "Senegambie et Niger".

Ne badas ket avat rak e 1904 e voe anvet Senegal-Uhel ha Niger an drevadenn afrikan.

## Pennadoù kar
* Timbroù Senegal
* Timbroù Niger
Primetime Emmy Awards

Ar **Primetime Emmy Awards**, pe **Primetime Emmys**, zo unan eus rummadoù prizioù an Emmy Awards evit dellid a-fed arz ha teknik war dachenn ar skinwel stadunanat. Roet gant an Akademiezh Arzoù ha Skiantoù Skinwel, an Emmys Primetime a zo bet krouet evit enoriñ an dreistelezh e programoù primetime er skinwel. 

Tri rummad anvet klasad a zo evit an enor-se: ar *regular Primetime Emmy Awards*, ar *[[Creative Arts Emmy Award|Primetime Creative Arts Emmy Awards]]* evit enoriñ an teknik a-dreñv al leurenn, hag ar *[[Primetime Engineering Emmy Awards]]* evit enoriñ dreistelezh lodennoù ijinerezh ha teknologiezhoù er skinwel. Roet e oa bet evit ar wech kentañ e 1949, an enor a oa anvet d'ar mare-se an "Emmy Award" betek ma vije krouet an International Emmy Award hag an Daytime Emmy Award er bloavezhioù 1970 evit digeriñ bed an enorioù Emmy da lodennoù all eus industrielezh ar skinwel.
Academy of Television Arts & Sciences

**Academy of Television Arts & Sciences** (brezhoneg: Akademiezh Arzoù ha Skiantoù ar Skinwel) brudet ivez evel **the Television Academy**, zo un aozadur micherel da harpañ gwellaat industriezh ar skinwel e Stadoù-Unanet Amerika. Bez' eo un 501(c)(6), un aozadur digorvo krouet e 1946. Aozet e vez gant an aozadur ar Primetime Emmy Awards, ul lid bloaziek evit enoriñ dreistelezh ar skinwel primetime en SUA.
Orion Pictures Corporation

**Orion Releasing, LLC** (anv kenwerzhel : Orion Pictures) zo un embregerezh produiñ hag embann filmoù stadunanat perc'hennet gant Amazon MGM Studios, ur skourr eus Amazon. Pa oa emren (hag anvet  **Orion Pictures Corporation**), an embregerezh a oa bet o produiñ hag oc'h embann filmoù eus 1978 betek 1999. Ouzhpenn-se e oa bet o kemer perzh er produiñ danvez evit ar skinwel a-hed ar bloavezhioù 1980 betek penn kentañ ar bloavezhioù 1990. Savet e oa bet an embregerezh e 1978 da zigentañ evel kenembregerezh etre Warner Bros. ha tri fenn eus an United Artists. Eus ar grouidigezh betek ar prenañ gant MGM e fin ar bloavezhioù 1990, Orion a oa gwelet evel unan eus ar brasañ studioioù e-touez ar mini-major.

## Filmoù
Browning Arms Company

**Browning Arms Company** (anvet da gentañ **John Moses and Matthew Sandefur Browning Company**) zo ur produer armoù-tan stadunanat. Savet e voe an embregerezh e Ogden (Utah) e 1878 gant ar vreudeur John Moses Browning (1855&#x2013;1926) ha Matthew Sandefur Browning (1859&#x2013;1923). An embregerezh a brodu bremañ armoù-skoaz, armoù-dorn, dafar chaseal ha pesketa a bep seurt, kontilli ha marc'hoù-houarn. Perzh eo bremañ eus ar strollad belgiat FN Herstal.

Stag eo an embregerezh ouzh personelezh John Browning, unan eus saverien armoù-tan brudetañ an XX kantved. E ijinadennoù a vez produet c'hoazh dindan aotre gant kalz embregerezhioù all, en o zouez Winchester, Colt, Remington hag an FN Herstal.

## Armoù-tan

### Pistolennoù
* Browning BDM
* Browning Hi-Power
* Browning Buck Mark
* Browning 1911-22
* Browning 1911-380
* Browning BDA 45 (SIG-Sauer P220)
* Browning BDA 380 (produet gant Beretta)
* Browning BDA9 (FN HP-DA)
* Browning Buck Mark

### Karabinennoù
* Browning X-Bolt
* Browning A-Bolt
* Browning BLR
* Browning BAR
* Browning BPR
* Browning BBR
* Browning BL-22
* Browning SA 22
* Browning T-Bolt e .22 Long Rifle, .22&nbsp;WMR ha .17&nbsp;HMR (produet etre 1965 ha 1975, hag abaoe 2006)
* Browning B-92 (dezhi ul loc'hen-grogenn)

### Fuzuilhoù-chase
* Browning A-Bolt Shotgun
* Browning Auto-5
* Browning B25 hag hec'h adstummoù : B125, B325, B425, B525, B725, B15, anvet ivez *Browning Superposed* er broioù saoznek
* Browning B-2000
* Browning Silver
* Browning Maxus
* Browning BPS
* Browning BSS
* Browning Cynergy
* Browning Citori
* BT-99
* BT-100
* Browning Recoilless
* Browning Gold
* B-80
* A-500
* Lightning

## Daveennoù
8 mm Lebel

An **8 mm Lebel**, pe **8 × 51 R** hervez e anv ofisiel evit ar CIP (gwechall **8 × 50 R**, met cheñchet e oa bet e anv evit chom hep droukveskañ gant an 8 × 50 mm Mannlicher), a oa ar munision ijinet evit ar fuzuilh Lebel e 1886. Implijet eo bet ivez en un nebeud armoù gall betek an Eil Brezel-bed dreist-holl.

## Istor
### Krouidigezh
E miz Genver 1886 e c'houlennas ar jeneral Boulanger, ministr nevez ar Brezel e Frañs, e vije kinniget dezhañ er bloaz un arm hag ur munision nevez o tennañ gounid eus ar poultr hep moged ijinet e fin 1884 gant Paul Vieille. Pemp miz war-lerc'h e voe kinniget dezhañ ar fuzuilh Lebel hag ar gartouchenn 8 mm savet eviti. An daou a voe dibabet diouzhtu evit armeoù ar vro.

Un araokadenn vras e oa ar gartouchenn 8 mm Lebel. Betek-neuze e veze implijet bannadelloù 11 mm o zreuzkiz, met a-drugarez d'ar poultr hep moged e c'helljod implijout bannadelloù bihanoc'h o zreuzkiz, dezhe tizhoù kalz uheloc'h evit reoù ar boledoù kaset gant poultr du (632 m/s evit ur boled Lebel, war-dro 350 m/s d'ar muiañ gant an doare kozh). Ar soudarded a c'helle ivez tennañ hep sevel pezhioù koumoul moged a zitoure o enebourien war o lec'h-tennañ. Boledoù an 8 mm Lebel e oa ar re gentañ gwisket gant mailhchor, memes ma rankjont bezañ savet e laton penn-da-benn adalek 1898 abalamour da gudennoù tarzhañ. Un nebeud adstummoù eus ar gartouchenn a voe savet betek ar *Modèle 1932*, he stumm diwezhañ.

### Implij
Implijet e voe ar c'hartouchennoù 8 × 51 R a-hed ar Brezel-bed Kentañ gant ar soudarded war-droad gall en o fuzuilh reoliek Lebel. Un nebeud armoù gall all a voe kambret evit ar munision-mañ, en o zouez :

* fuzuilhoù Berthier 1902, 1907, 07/15 ha 1916
* Fusil automatique Modèle 1917
* mindrailherezioù Saint-Étienne modèle 1907 hag Hotchkiss modèle 1914

Dilezet e voe ar c'halibr tamm-ha-tamm gant an arme c'hall adalek ar bloavezhioù 1920 dre m'o doa diskouezet ar munisionoù gant ur bourled bezañ kudennek en armoù aotomatek. Produet e vez c'hoazh kartouchennoù 8 mm Lebel evit an TAR (Tennañ gant Armoù Reoliek) gant un dornad embregerezhioù evel Fiocchi, Prvi Partizan pe Cartouches Sologne.

## Levrlennadur
*  HUON Jean & BARRELIER Alain, *Les cartouches 8 mm Lebel*, Crépin-Leblond, 2016, 184 p., ISBN 9782703004141

## Daveennoù
Lenn Bled

**Lenn Bled** (distaget  e sloveneg ; *Blejsko jezero* e sloveneg ; *Veldeser See* en alamaneg) zo ul lenn e Slovenia. Emañ e rannvro Gorenjska, e gwalarn ar vro, war harzoù an Alpoù, war-hed 55 kilometr diouzh ar gêr-benn Ljubljana.

Emañ al lenn e 475 metr uhelder. War he ribl emañ kêr Bled, gant he c'hastell eus an .

N'eo ket gwall vras al lenn, 145 hektar he gorread. En he c'hreiz emañ enezenn nemeti Slovenia, enez Bled (*Blejski otok*), a zo brudet he iliz eus ar , gouestlet d'an Itron Varia ha savet war ul lec'h sakr pagan.
Listenn filmoù Orion Pictures

Amañ e vo kavet listenn ar filmoù produet hag embannet e Stadoù-Unanet Amerika gant an embregerezh Orion Pictures.

Ar filmoù a zo bet enoret gant ur priz evit ar Gwellañ skeudenn zo diskouezet gant ur steredennig (*). Filmoù a oa bet lakaet o anv evit ar gwellañ skeudenn met chomet hep tapout ur priz zo merket gant div steredenn (**).

## Bloavezhioù 1970

## Bloavezhioù 1980

## Notennoù ha daveennoù
Geco (munisionoù)

**Geco** zo un embregerezh alaman hag a brodu munisionoù armoù-tan hiniennel. Krouet e oa bet e 1887 dindan an anv **Gustav Genschow & Co**.

## Istor

E 1887 e savas Gustav Genschow, genidik eus Stralsund (Pomerania, Alamagn), e embregerezh sevel kartouchennoù-chase ha drajez-kartouchennoù. Etre 1889 ha 1906 e kreskas en ur brenañ embregerezhioù all. E 1912 e tigoras un is-embregerezh e Vienna evit pourvezañ marc'hadoù Aostria-Hungaria. E 1927 e sinas un emglev gant ar produer munisionoù RWS. 

Mervel a reas diazezer Geco e 1940. E 1952 e adkrogas da sevel munisionoù chase ha sportoù tennañ, a-raok bezañ prenet gant ar strollad Dynamit Nobel AG e 1962. E 1972 e tilojas e uzinoù da Fürth (Bavaria). E 2002 e voe prenet Nobel AG gant ar strollad suis RUAG Ammotec Group, a voe prenet e-unan gant ar strollad Beretta Holding e 2022.

Hiziv an deiz e produ an embregerezh munisionoù hag elfennoù (douilhezioù, boledoù) ha dafar optek evit ar chaseerien hag ar sportoù tennañ. Uzinoù en deus Geco e Alamagn, Suis, Sveden ha Hungaria.

## Daveennoù
Bodadeg veur ar Broadoù Unanet

**Bodadeg veur ar Broadoù Unanet** zo unan eus ar c'hwec'h strollad pennañ en Aozadur ar Broadoù Unanet. Pal ar Vodadeg veur eo divizout, sevel ar framm oberiañ, ha komz en anv an holl. Emañ bremañ gant ar 78vet dalc'h ; ar galloudoù, an izili, an doareoù d'ober hag ar prosezadur a zo diazezet war ar Chabistr IV e Karta ar Broadoù Unanet. Bodadeg veur ar Broadoù Unanet a ra war-dro ar voujedenn, choaz an izili berrbad da vezañ degemeret er C'huzul Surentez, envel Sekretour Meur an ABU, studiañ dezrevelloù a-berzh lodennoù all eus an aozadur. Ouzhpenn-se e c'hell degas kuzulioù dre he mennadoù.

Evit dont a-benn da dizhout an holl balioù-se e c'hell sevel skourroù pe is-strolladoù evit reiñ sikour pe respont spisoc'h da gefridioù hervez ar respet. Bodadeg veur ar Broadoù Unanet eo lodenn nemeti an ABU ma vez an holl stadoù izili war ar memes live a ingalded.

## Istor
Kentañ emvod Bodadeg veur ar Broadoù Unanet a oa bet dalc'het d'an 10 a viz Genver 1946 er Methodist Central Hall e Westminster, e Londrez. En holl e oa bet dileuridi eus 51 Stad o kemer perzh.

## Liammoù diavaez
*  Lec'hienn ofisiel
A Little Romance

***A Little Romance*** zo ur film stadunanat komedienn ha romantel embannet e 1979 ha sevenet gant George Roy Hill. An aktourien eo Laurence Olivier, Thelonious Bernard, ha Diane Lane a oa krog da vezañ aktourez. Ar senario zo bet skrivet gant Allan Burns ha George Roy Hill, diazezet war ar romant E=mc2 Mon Amour (1977) gant Patrick Cauvin. 

Sonerezh ar film zo bet savet gant Georges Delerue. Ar film a ro tro da welet ur paotr gall o kejañ gant ur Stadunanez e Pariz ha krog etrezo un istor karantez betek mont da Venezia lec'h ma fell dezho pokañ dindan ur pont pa vo an heol o vont da guzh.
## An aktourien

* Laurence Olivier evel Julius Edmund Santorin
* Diane Lane evel Lauren King
* Thelonious Bernard evel Daniel Michon
* Arthur Hill evel Richard King
* Sally Kellerman evel Kay King
* Broderick Crawford evel roll e-unan
* David Dukes evel George de Marco
* Andrew Duncan evel Bob Duryea
* Claudette Sutherland evel Janet Duryea
* Graham Fletcher-Cook evel Londet
* Ashby Semple evel Natalie Woodstein
* Claude Brosset evel Michel Michon
* Jacques Maury evel Inspektour Leclerc
* Anna Massey evel Itron Siegel
* Peter Maloney evel Martin
* Dominique Lavanant evel Mme. Cormier
* Mike Marshall evel 1añ Skoazeller ar filmaozer
* Michel Bardinet evel Kannader Bro-C'hall
* David Gabison evel degemenner Bro-C'hall
* Isabel Duby evel Monique
* Geoffrey Carey evel An dremmliver
* John Pepper evel 2l Skoazeller ar filmaozer Assistant Director
* Denise Glaser evel burutellerez
* Jeanne Herviale evel Ar plac'h en arsavlec'h metro
* Carlo Lastricati evel An Ambrouger
* Judith Mullen evel sekretourez Richard
* Philippe Brigaud evel Rener ar c'hoariva
* Lucienne Legrand evel Kefierez ar c'hoariva

## Liammoù diavaez
* A Little Romance war IMDb
1794 e Breizh

## Darvoudoù
*22 a viz Mae : dibennet ez eus 26 eus an 30 ezel a oa e Kuzul meur Penn-ar-Bed, abalamour ma savent a-enep ar Spont bras.

## Sevenadur

## [[:Rummad:Ganedigezhioù 1794|Ganedigezhioù 1794]]
*Prosper Garnot, naturour ha surijian
*Jacques-Jean-Pierre Le Mée, eskob Sant-Brieg

## [[:Rummad:Marvioù 1794|Marvioù 1794]]
*Isaac Le Chapelier, alvokad
*Ursule Thierrier

__NOTOC__